ผมประสบอุบัติเหตุรถชน จนขาขวาแผลฉีกขาดทั้งขา กระดูกไม่ป็นอะไรครับ แต่ขยับขาไม่ได้เจ็บทั้งขานอนอยู่ท่านอนอย่างเดียวเกือบปีอะครับ ปัจจุบันเดินพอเดินได้แล้วครับ แต่แผลที่ขายังไม่หาย เข่าก็ขยับได้นิดเดียว ขอเท้าก็งอหรือขยับได้นิดเดียวเช่นกันครับ ผมอยากทราบว่ามีวิธีรักษามั้ยครับหรือผมต้องงอเข่าแบบนี้ไม่ได้อีกอะครับ
สวัสดีค่ะ หากมีอาการกล้ามเนื้อที่เข่าฉีกและมีแผลที่ค่อนข้างใหญ่ด้วยอาจทำให้การทำงานของเข่าสูญเสียไปได้แนะนำการรักษาแผลที่มีก่อนค่ะ โดยคงต้องดูว่าเป็นแผลแบบใด ความรุนแรงมากน้อยแค่ไหน หากยังเป็นแผลเปิด ควรไปทำแผลที่รพ.หรือคลินิกใกล้บ้านจนกว่าแผลจะปิดสนิท หรือหากแผลดีแล้วแต่ยังคงงอข้อไม่ได้ คงต้องดูว่ามีพังผืดซึ่งเกิดตามหลังการมีแผลร่วมด้วยหรือไม่ที่คอยดึงรั้งทำให้เคลื่อนไหวได้ไม่เต็มที่ ควรกลับไปพบแพทย์ที่ดูแลเพื่อตรวจร่างกายอย่างละเอียดอีกครั้งเบื้องต้นงดลงน้ำหนักมากๆ ฝึกการยืดเหยียดกล้ามเนื้อที่หัวเข่า รับประทานยาแก้ปวด ยาแก้อักเสบเบื้องต้นได้